गोवाः बहुमत के आंकड़े से पिछड़ी बीजेपी सबसे बड़ी पार्टी बनकर उभरी
चुनाव आयोग ने गोवा के 39 सीटों के परिणाम की घोषणा कर दी है और अब एक सीट पर घोषणा करना बाकी हैं। आयोग की वेबसाइट के अनुसार इस बार के चुनाव में भी किसी पार्टी को स्पष्ट बहुमत नहीं मिल पाई है। 40 सीटों वाली विधानसभा गोवा में सरकार बनाने के लिए किसी भी पार्टी को 21 सीटों की जरूरत है लेकिन राज्य में सबसे बड़ी पार्टी बनकर उभरी बीजेपी को 20 सीटें ही मिल पाई हैं ऐसे में वह बहुमत के आंकड़े से 1 सीट से पिछड़ गई है। उधर 2017 के चुनाव में सबसे बड़ी पार्टी बनकर उभरी लेकिन सरकार बनाने से चूकी कांग्रेस को इस बार 11 सीटें ही मिल पाई। पिछली बार के चुनाव में कांग्रेस को 17 सीट मिली थीं। वहीं आम आदमी पार्टी की बात करें तो पिछली बार के चुनाव में गो 38e1 वा के मैदान में उतरी इस पार्टी को इस बार केवल दो सीटें ही मिल पाई हैं। वहीं इस बार के चुनाव में पहली बार चुनावी मैदान में हाथ आजमाई ममता बनर्जी की तृणमूल कांग्रेस को एक भी सीट नहीं मिल पाई है।
वहीं तीन सीटों पर निर्दलीय के खाते में चली गई है। उधर महारष्ट्रवादी गोमंतक ने दो सीटों पर जीत हासिल कर ली है जबकि गोवा फॉरवार्ड पार्टी और रिवॉल्यूशनरी गोअंस पार्टी ने एक-एक सीट हासिल की है।
देश के पांच राज्यों में से सबसे छोटे राज्य गोवा में चुनाव दूसरे चरण में 14 फरवरी को हुआ था। यहां बीजेपी का मुख्यमंत्री चेहरा संकेलिम सीट से वर्तमान सीएम प्रमोद सावंत ने कांग्रेस के धर्मेष सगलानी से बहुत कम अंतर 666 वोटों से जीत हासिल कर लिया। पूर्व मुख्यमंत्री मनोहर पर्रिकर के बेटे और पणजी से निर्दलीय उम्मीदवार उत्पल पर्रिकर भाजपा प्रत्याशी अतानासियो मोनसेरेट से 716 मतों से हार गए हैं। बता दें कि चुनाव से पहले मनोहर पर्रिकर के बेटे उत्पल पर्रिकर का भाजपा के साथ टिकट को लेकर मतभेद चला था। इस बारे में भाजपा और उत्पल पर्रिकर का विवाद सोशल मीडिया तक आ गया था। गोवा के प्रभारी देवेंद्र फड़नवीस से लेकर केंद्रीय नेताओं तक ने उत्पल पर्रिकर से बात की थी। लेकिन कुल मिलाकर बात बनी नहीं। परिणामस्वरूप उत्पल पर्रिकर ने भाजपा से इस्तीफ़ा दे दिया और पणजी से निर्दलीय उम्मीदवार के तौर पर चुनाव लड़ने की घोषणा कर दी थी।
ज्ञात हो कि इस बार कांग्रेस ने राज्य में हुए चुनाव में अपनी पा्र्टी का सीएम चेहरा घोषित नहीं किया था। कांग्रेस की बात करें तो 2022 के आते-आते पार्टी की स्थिति इतनी बिगड़ गई थी कि विधानसभा में कांग्रेस के सिर्फ 3 विधायक बचे थें जबकि पार्टी ने 2017 के चुनाव में 17 सीटों के साथ बड़ी पार्टी बनकर उभरी थी। गोवा में कांग्रेस के सामने उस समय नेतृत्व का सबसे बड़ा संकट तब पैदा हो गया था जब पुराने नेता पार्टी छोड़ने लगे थे। कई बड़े दिग्गज पार्टी छोड़ चुके थे और इन हालात में चुनाव में उतरना उम्मीदवार और कार्यकर्ताओं दोनों के मनोबल को कमजोर करने के लिए काफी था। चुनाव आते-आते गोवा कांग्रेस के पास न तो कोई बड़ा चेहरा था और न मजबूत संगठन था। पूर्व मुख्यमंत्री लुइजिन्हो फलेरियो ने सितंबर में पार्टी से इस्तीफा दे दिया था। कार्यकारी अध्यक्ष अलेक्सो रेजिनाल्डो लोरेंको ने भी दिसंबर में पार्टी छोड़ दी थी। इस बार वे निर्दलीय के तौर पर कर्टोरियम से चुनाव लड़े और कांग्रेस पार्टी के उम्मीदवार मोरेनो रेबेलो को हराकर जीत हासिल कर ली।
आम आदमी पार्टी ने पिछली बार भी चुनाव लड़ा था लेकिन उसे कोई भी सीट नहीं मिली थी। इस बार भी आम आदमी पार्टी मैदान में थी और उसने दो सीटों पर कब्जा कर लिया है। आम आदमी पार्टी ने अमित पालेकर को गोवा का मुख्यमंत्री उम्मीदवार घोषित किया था लेकिन वे हार गए है। पालेकर पेशे से वकील हैं और भंडारी समाज से आते हैं। 46 साल के पालेकर ने गोवा के सांता क्रूज से चुनाव लड़ा था।
इस बार के चुनाव में टीएमसी भी मैदान में थी। हालांकि, टीएमसी के अंदर भी कम उठा-पटक नहीं हुआ है लेकिन फिर भी टीएमसी के मैदान में होने से कांग्रेस की चुनौतियां बढ़ गई थी। वोट काटने के अलावा एक दिक्कत है कि कांग्रेस के कई बड़े नेताओं ने टीएमसी का दामन थाम लिया था।
उधर 2017 के चुनाव की बात करें तो 40 सीटों वाली विधानसभा में कांग्रेस को 17 सीटें मिलीं थी यानी बहुमत के आंकड़े 21 सीटों से चार सीटें कम ला पाई थी। लेकिन दिलचस्प रहा कि भाजपा को उससे भी कम कुल 13 सीटें मिलीं थी मतलब बहुमत से 8 सीटें कम थी। बावजूद इसके गोवा में भाजपा ने सरकार बना ली थी। जबकि साफ था कि जनता ने सरकार के खिलाफ वोट किया था। भाजपा 2012 से गोवा की सत्ता में थी।
गोवा की सबसे पुरानी पार्टी एमएजी यानी महाराष्ट्रवादी गोमांतक पार्टी ने 2017 के चुनाव में तीन सीटें जीतीं थी जिसका वर्ष 2019 में भाजपा में कथित तौर पर विलय हो गया था 7642 । हालांकि उस समय इसके दो सदस्य ही भाजपा में गए जबकि एक तीसरे विधायक ने विलय पत्र पर हस्ताक्षर नहीं किए।
वहीं जीएफपी यानी गोवा फॉरवर्ड पार्टी के पास भी तीन सीटें आईं थी जबकि निर्दलीय ने भी तीन सीटें हासिल की थी। साथ ही एनसीपी के खाते में एक सीट रही थी।
वोट शेयर की बात की जाए तो भाजपा को यहां कांग्रेस से कुछ ज्यादा वोट मिला था हालांकि सीटें कांग्रेस की ज़्यादा थीं। कांग्रेस को 17 सीटों के साथ गोवा में कुल 28.69 फीसदी वोट मिला था जबकि भाजपा को 13 सीटों के साथ 32.87 फीसद वोट मिला था।
महाराष्ट्रवादी गोमांतक पार्टी को 11.41 फीसद और गोवा फॉरवर्ड पार्टी को महज़ 3.52 फीसद वोट मिला था। फिर भी सीटें दोनों की बराबर रहीं थी यानी तीन-तीन। इसी तरह निर्दलीयों को भी 11.26 फीसदी वोट हासिल हुए थे जबकि एनसीपी को 2.31 फीसदी ही वोट मिला था। जबकि अन्य के खाते में 9.93 फीसदी वोट गया था।
2017 के चुनाव परिणाम आने के बाद कांग्रेस ने मंथन करने में देरी कर दी थी और गोवा फॉरवर्ड पार्टी से गठबंधन करने में हिचक दिखाई थी लेकिन भाजपा ने झटपट अन्य दलों से गठबंधन करके मनोहर पर्रिकर के नेतृत्व में सरकार भी बना ली थी। उस समय मनोहर पर्रिकर केंद्र में रक्षा मंत्री थे लेकिन भाजपा ने अन्य दलों का समर्थन पाने के लिए आनन फानन में उन्हें रक्षा मंत्री जैसा अहम पद छुड़वा कर फिर गोवा का मुख्यमंत्री बना दिया गया था। इसी सबसे सबक लेकर इस चुनाव के लिए कांग्रेस पहले से ही तैयारी कर रही थी और महाराष्ट्रवादी गोमांतक पार्टी व गोवा फॉरवर्ड पार्टी समेत सभी छोटे-बड़े दलों से बातचीत कर रही थी ताकि नतीजों के बाद सोचने-विचारने में फिर देर न हो जाए।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva